recursal/SuperWikiNEXT-32B huggingface dataset:
**3ds Max** היא תוכנת גרפיקה ממוחשבת תלת־ממדית אשר פותחה על ידי חברת Autodesk.

התוכנה פועלת על חלונות בגרסת 32 הסיביות ופלטפורמת 64 סיביות. היא עברה גלגולים רבים, והיא עכשיו בגרסה השש-עשרה.

היסטוריה של התוכנה
------------------

התוכנה בגרסתה המקורית נוצרה למערכת ההפעלה DOS על ידי חברת "Yost Group", מפתחי Autodesk Animator ופותחה על ידי Autodesk, יוצרי התוכנה האדריכלית אוטוקאד. אוטודסק קנו את הזיכיון הבלעדי לפיתוח התוכנה לאחר יציאת הגרסה השנייה של התוכנה לשווקים. לאחר יציאת "3D Studio 4" לשווקים, התוכנה הומרה לפלטפורמת חלונות NT, ובתחילה נקראה "3D Studio MAX". גרסה זו בתחילה גם כן פותחה על ידי חברת "Yost Group". גרסה זו הופצה לשווקים על ידי חברת "Kinetix", אשר באותה העת הייתה מחלקה של חברת אוטודסק. החל מגרסה 2.03, נקנתה התוכנה על ידי Autodesk, ששינתה את שם המוצר ל"3ds Max".

סקירה
-----

התוכנה 3ds Max נמצאת בשימוש רחב היקף בתעשיות משחקי המחשב, הפרסומות, ההדמיות האדריכליות וליצירת אפקטים מיוחדים בקולנוע. לתוכנה יכולות מידול תלת-ממדי חזקות במיוחד, ופלאגין ארכיטקטוני גמיש. בנוסף ליכולותיה במידול ובאנימציה, בגרסאות האחרונות של התוכנה נוספו טכניקת Shaders מיוחדת, סימולציית דינמיקה, Radiosity, מערכת חלקיקים (Particle System), מיפוי מיוחד, אופציות לתאורה מתקדמת וכן אפשרות ליצירת תסריט קבוע מראש. בנוסף, יכולת הרינדור (קרי, הבאת הפרויקט להמחשה ויזואלית) קיבלה שדרוג בצורתן של תוספות הרינדור המתקדמות V-Ray, Mental Ray ו-Brazil R/S בין היתר.

רינדור פנימי של סלון
רינדור של סמל ויקימדיה שנעשה בתוכנה
בין הכלים המצויים בתוכנה ניתן למנות את:

* **בנייה**
	+ בנייה פוליגונלית (צורות בסיסיות מוגדרות מראש כדוגמת ספירה, גליל, חרוט, קנקן תה וכיוצא בזה)
	+ בנייה במשטחי Nurbs\Surface\Patch (צורות מתקדמות וגמישות יותר של הבנייה הפוליגונלית הבסיסית)
	+ התוסף Character Studio שמאפשר בניית שלד אנושי ועריכתו בהמשך לפי מפרקים (Bones)
* **עריכה**
	+ עריכה מתקדמת לתצורות הפוליגונליות כדוגמת כיפוף, סיבוב, הגדלה וכיוצא בזה, כמו גם עריכה פרטנית (Sub-Object editing) למודלים השונים על ידי השפעה על נקודות האחיזה שלהם (Vertexes)
	+ יצירת דינמיקה מציאותית כדוגמת סימולציה של קפיץ נמתח, כוח גרביטציה, רוח וכיוצא בזה
	+ יצירת סימולציה של חלקיקים כדוגמת סערת שלגים, מפל מים, פיצוץ פצצה לחלקים שונים וכיוצא בזה
	+ תאורה ומצלמות
	+ אפקטים מיוחדים כדוגמת התוסף Video Post שמאפשר יצירת גופים זוהרים, אפקטים של חשמל וכיוצא בזה
* **הבאה לרינדור**
	+ מיפוי, טקסטורות ורינדור סופי

ממשק התוכנה
-----------

ממשק התוכנה בנוי מארבעה חלונות עיקריים המייצגים היטלים למבט על, צדדי, קדמי ופרספקטיבה. נוסף על כך, קיימות שורות לחצנים בחלק העליון והצדדי של התוכנה - העליון אחראי לפקודות הבסיסיות בעוד הצדדי מאפשר גישה נוחה לתפריטי התוכנה השונים והמגוונים. בצידה התחתון של התוכנה קיימת שורת לחצנים שאחראית על האנימציה.

נוסף על ארבעת ההיטלים הרגילים ניתן לבחור בכל היטל אחר (אחורי, תחתון ומבט מצלמה אם קיימת מצלמה).

ראו גם
------

* גרפיקה ממוחשבת
* גרפיקת תלת-ממד
* Computer-generated Imagery
* בלנדר (תוכנה)
* Autodesk Animator
* אוטוקאד

קישורים חיצוניים
----------------

ויקישיתוף מדיה וקבצים בנושא **3ds Max** בוויקישיתוף
* 

* אתר האינטרנט הרשמי של 3ds Max (באנגלית)
* 3ds Max, ברשת החברתית טוויטר
* Autodesk.com האתר הרשמי של החברה המפתחת
* 3DS MAX Tutorials

הערות שוליים
------------

1. ↑

|  |  |
| --- | --- |
| בקרת זהויות עריכת הנתון בוויקינתונים | 
* NKC: ph117295

 |
בזבוז במרוקו.
**בזבוז אירופי** (שם מדעי: ***Serinus serinus***) הוא מין ממשפחת הפרושיים. הבזבוז האירופי הוא הקטן מבין הפרושיים האירופיים והארץ ישראלים.

צבעו של הבזבוז האירופי ירקרק-אפרפר, והעכוז, שצבעו צהוב עז, נראה למרחוק. לזכר ראש וחזה בגוון צהוב, גב צהבהב-זיתני-מפוספס ובטן צהובה ששוליה מפוספסים בפספוס חום עדין. צבעיו, ובעיקר פס מעל לעין וקדמת הראש, נעשים בולטים יותר במהלך האביב כתוצאה משפשוף קצותיהן של הנוצות במהלך החורף. לנקבה גוונים צהובים-חומים וגחונה מחוספס.

אזור תפוצה
----------

מוצאו של הבזבוז האירופי בצפון הים התיכון, וזה היה אזור התפוצה שלו עד 1800 בערך. מאז הוא התפשט וב-1960 הוא דגר גם ברוסיה ובדרום שוודיה.

גודל
----

אורך גופו של הבזבוז האירופי 11–13 סנטימטרים, אורך כנפו 6.6–7.3 סנטימטרים ומשקלו 8–11 גרם.
גודל ביצתו 16 על 12 מ"מ ומשקלה בין 10 ו-14 גרם.

קישורים חיצוניים
----------------

ויקישיתוף מדיה וקבצים בנושא **בזבוז אירופי** בוויקישיתוף

|  |  |
| --- | --- |
| מזהים טקסונומיים עריכת הנתון בוויקינתונים | 
* IUCN
* ADW
* ITIS
* NCBI
* GBIF
 |

הערות שוליים
------------

1. ↑  בזבוז אירופי באתר הרשימה האדומה של IUCN
2. ↑  החי והצומח של ארץ ישראל, כרך 6, עמוד 444.

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007531745305171
* BnF: cb13506486j (data)
* GND: 4157368-7
* LCCN: sh85120253

 |
הכוכב של צ'או בשדרת הכוכבים בהונג קונג
**ריימונד צ'או מאן-וויי** (באנגלית: **Raymond Chow Man-wai**; ‏1 בינואר 1929[דרושה הבהרה] – 2 בנובמבר 2018) היה מפיק סרטים הונג קונגי, ומנחה, שהיה אחראי לגל סרטי אמנויות הלחימה בקולנוע ההונג קונגי והעלאתו למעמד בינלאומי. כמקים חברת הסרטים גולדן הרבסט (Golden Harvest), הוא הפיק כמה מהכוכבים הגדולים ביותר בסוגה זו, בכללם: ברוס לי, ג'קי צ'אן, ריקי טאם ורבים אחרים.

שנותיו הראשונות
---------------

צ'או היה סיני ממקור האקה האן (Hakka Han). הוא למד באוניברסיטת שנחאי סנט ג'ון (Saint John's University, Shanghai) וקיבל תואר ראשון בעיתונאות ב-1949. ב-1951 הוא הצטרף לסניף חברת קול אמריקה בהונג קונג. הוא גם למד אמנות לחימה תחת מאסטר לאם סאי-ווינג (Lam Sai-wing).

הקריירה הקולנועית
-----------------

צ'או כיהן כמנהל הפרסום וההפקה באולפני האחים שואו (Shaw Brothers Studio) בשנים 1970-1958. הוא החכיר מידי אולפני קאתי (Cathay's studio) ‏104 אולמות קולנוע בדרום-מזרח אסיה. באותה עת קאתי שלטו בתעשיית הסרטים המלזית. 

כשקאתי רצו לסיים את עסקי החברה בהונג קונג, צ'או עזב את האחים שואו וייסד את גולדן הרבסט ב-1970. צ'או שכר את ברוס לי והצליח להפוך את גולדן הרבסט למתחרה רצינית לאחים שואו. תחת מנהיגותו של צ'או הפכה גולדן הרבסט לחברה המובילה בתעשיית הקולנוע ההונג קונגית והיא הובילה בשנות השבעים והשמונים במכירות כרטיסים בהונג קונג.

למרות שנזקפים לזכותו של צ'או הפקת סרטים רבים, הרי בראיון רדיו שנערך בעקבות יציאתו לאקרנים של הסרט Zu Warriors from the Magic Mountain אמר הבמאי Tsui Hark בריאיון עם ביי לוגן שקרדיט זה חסר חשיבות. Tsui אמר שתפקיד המפיק אינו יותר מאשר מתן אור ירוק לפרויקט, ושמפיקים כמו צ'או נראו לעיתים נדירות באתרי הצילום במהלך עשייתם של הסרטים.

לקריאה נוספת
------------

* Chu, Yingchi. [2003] (2003). Hong Kong Cinema: Coloniser, Motherland and Self. Routledge. מסת"ב 0700717463
* Tsui Hark and Bey Logan. (2002). Zu Warriors from the Magic Mountain, commentary track. [DVD]. Hong Kong Legends.

קישורים חיצוניים
----------------

ויקישיתוף מדיה וקבצים בנושא **ריימונד צ'או** בוויקישיתוף
* ריימונד צ'או, במסד הנתונים הקולנועיים IMDb (באנגלית)
* ביוגרפיה ופילמוגרפיה של ריימונד צ'או באתר hkcinemagic.com
* ריימונד צ'או וגולדן הרבסט זוכים בפרס מסינאסיה, 15 בנובמבר 2007
* הביוגרפיה של ריימונד צ'או, movies.msn.com

|  |  |
| --- | --- |
| בקרת זהויות עריכת הנתון בוויקינתונים | 
* BNE: XX1333405
* GND: 1144395178
* ISNI: 0000 0000 7824 7098
* LCCN: no96052897
* SUDOC: 261800310
* VIAF: 41437145
* WorldCat: lccn-no96052897

 |
**בז מדגסקר** (שם מדעי: *Falco newtoni*) הוא מין של עוף דורס ממשפחת הבזיים, האנדמי למדגסקר ולאיי אלדברה, אשר באוקיינוס ההודי שלחופי אפריקה. בז זה הוא קרוב של בז סיישל (*Falco araeus*) ובעל קשר רחוק מעט יותר לבז מאוריציוס.

המין מכיל 2 תת-מינים:

* Falco Newtoni Newtoni - החי במדגסקר ותואר ב-1863
* Falco Newtoni aldabranus - החי באלדברה ותואר ב-1928

למרות שהבז אנדמי לאזור קטן הוא איננו מצוי בסכנת הכחדה גבוהה.

תיאור
-----

בז זה מזכיר במראהו בז מצוי ובעל גוונים דומים, אם כי נוצותיו מעט חומות-ערמוניות והבטן והחזה לבנים יותר. הוא מגיע עד לאורך של 30 ס"מ. מוטת הכנפיים מגיעות ל-180 מ"מ עד 195 מ"מ אצל הזכרים ול-188 מ"מ עד 203 מ"מ אצל הנקבות. הזכרים יכולים להגיע למשקל של 112 עד 118 גרם בעוד הנקבות יכולות להגיע עד למשקל 128 גרם. הבז של אלדברה מעט יותר קטן מהבז של מדגסקר.

תפוצת הבז היא לאורך מדגסקר, אלדברה, קומורו ואיי מיוט באזורי סוואנה ובביצות אך גם בקרבה לערים ולעיתים נמצא מעל גובה 2,000 מטרים. הוא נדיר יחסית ביערות. הבז הוא פעיל יום הצד בזוגות וניזון לרוב מחרקים גדולים מעופפים, אך גם מעופות, צפרדעים ויונקים קטנים, כולם נתפסים מהקרקע. לעיתים הבז יצוד בין הערביים או בשחר, אז הטרף לא פעיל לרוב.

הבזים מקננים על מדפים סלע, חללי עצים ולעיתים במבנים נטושים ואף בקני עופות אחרים ובהם הנקבה מטילה ארבע עד שש ביצים, לרוב במהלך ספטמבר. הזכר משגיח על הנקבה המקננת ושני בני הזוג מגדלים יחד את הגוזלים עד לבגרות.

קישורים חיצוניים
----------------

ויקישיתוף מדיה וקבצים בנושא **בז מדגסקר** בוויקישיתוף

|  |  |
| --- | --- |
| מזהים טקסונומיים עריכת הנתון בוויקינתונים | 
* IUCN
* ADW
* ITIS
* NCBI
* GBIF
 |

הערות שוליים
------------

1. ↑  בז מדגסקר באתר הרשימה האדומה של IUCN
2. ↑  BirdLife International (2016). "Falco newtoni". IUCN Red List of Threatened Species. 2016: e.T22696368A93557702. doi:10.2305/IUCN.UK.2016-3.RLTS.T22696368A93557702.en. Retrieved 12 November 2021.
ביצת בז גמדי
**בז גמדי** (שם מדעי: Falco columbarius) המכונה גם **בז היונים** ולעיתים **מרלין** (לא לבלבל עם השם Marlin שמאפיין את בני משפחת המפרשניים) הוא מין של עוף דורס ממשפחת הבזיים.

מאפיינים
--------

אורכו של הבז נע בין 24–33 ס"מ ומוטת כנפיו נעה בין 50–73 ס"מ. משקלם הממוצע של הזכרים הוא 165 גרם ומשקל הנקבות בממוצע הוא 230 גרם. למרות השם הוא איננו הקטן שבבזים.

צבע הראש, הכתפיים והגב של הזכרים הוא כחול-סגול או חום כהה-אפור, עם נקודות שחורות. על הזנב יש פסים בצבעים חום כהה או שחור ופסים לבנים. החלקים התחתונים והבטן צבועים בצבע קרם עם כתמים בצבע חום כהה או שחור. צידי הראש צבועים עם פסים חומים כהים. המצח והקו מעל העיניים לבנים. המקור מעוקל וכחלחל, הרגליים צהובים, הטפרים שחורים והקשתית חומה. נקבות והצעירים דומים לזכרים בסימניהם, אך גוון צבעיהם דהויי יותר. תוחלת החיים הממוצעת בטבע היא כ-12 שנים.

אזור מחיה
---------

הבזים הגמדיים מצויים על פני האזור ההולארקטי ברחבי כל היבשות (למעט אוסטרליה), בעיקר הצפוניות, אך לעיתים נודדים לצפון האזורים הסובטרופיים והטרופיים. הם מעדיפים מרחבים פתוחים, שטחי דשא, חופי ים, דיונות חול, אזורי ביצות, ערבות ומדבריות.

מזון
----

עיקר מזונו של הבז הגמדי הם עופות קטנים החיים על הקרקע בניהם עפרוניים, דרוריים, גיבתוניים, פרושיים ושכווים. בנוסף הם אוכלים גם יונקים קטנים, לטאות, נחשים וחרקים. את טרפו הוא הורג באמצעות צלילה מהירה והריגה עם טופריו.

רבייה
-----

הזכרים מגיעים לאזור הרבייה לפני הנקבות, ובדרך כלל הם חוזרים כל שנה לאותו אזור קינון אך אינם בהכרח משתמשים באותו מקום מדויק. באזורים פתוחים ובאזורי דשא, הקנים בדרך כלל יהיו חריצים הממוקמים בצמחייה צפופה. באזורים של דיונות חול הקנים יהיו בעשבי דיונות. באזורים מיוערים יעדיפו הבזים להשתמש בקני עורבים ריקים. במהלך תקופת הקינון, הבזים הופכים לאגרסיביים כלפי עורבים ודורסים אחרים באזור. (התנהגות אגרסיבית זו כלפי דורסים אחרים מועילה לציפורי השיר ולעופות הקרקעיים החיים באזור הקינון של הבז, מאחר שהבזים צדים רק באזורים פתוחים, לשאר העופות באזור יש ביטחון מפני דורסים אחרים).

בדרך כלל הקן מכיל ארבע עד שש ביצים. הביצים מוטלות במרווחים של יומיים. צבע הביצים לבן בהיר עם כתמים בצבע חום. באזורים הדרומיים הביצים מוטלות מתחילת אפריל עד תחילת מאי, ובאזורים הצפוניים מבסוף מאי עד יוני. הנקבה היא הדוגרת העיקרית. תקופת הדגירה נמשכת 25–32 ימים.

הנוצות מופיעות על הגוזלים לאחר ארבעה עשר ימים, לאחר שמונה עשרה ימים הגוזלים מכוסים כמעט לחלוטין בנוצות, למעט באזור הראש. הם מתחילים לעוף כ-25–30 יום לאחר הבקיעה.

עם עזיבת הקן, הצעירים נשארים בקרבת מקום מספר שבועות עד שהם בוגרים מספיק כדי לנדוד דרומה. תוך מספר שבועות לאחר עזיבת הקן, הצעירים מסוגלים לטיסות למרחקים ארוכים, וזמן קצר אחר כך הם נודדים דרומה מאזור הגידול.

קישורים חיצוניים
----------------

ויקישיתוף מדיה וקבצים בנושא **בז גמדי** בוויקישיתוף

|  |  |
| --- | --- |
| מזהים טקסונומיים עריכת הנתון בוויקינתונים | 
* IUCN
* ADW
* ITIS
* NCBI
* GBIF
* IBC
 |

* בז גמדי, באתר אנציקלופדיה בריטניקה (באנגלית)

הערות שוליים
------------

1. ↑  בז גמדי באתר הרשימה האדומה של IUCN
2. 1 2 3 4  Graham Garett Grove, Falco columbarius. *Animal Diversity Web - University of Michigan*
**ריימונד ורוזסלי אופלט** (**Raymond & Rosesalie Opelt**) היו בני זוג בלגים, אשר שיכנו בביתם ילדה יהודיה במהלך הכיבוש הגרמני של בלגיה במלחמת העולם השנייה ועל ידי כך הצילו את חייה. הם הוכרו כחסידי אומות העולם.

ביוגרפיה
--------

בני הזוג אופלט הקתולים היו תושבי העיירה וטרלו שמדרום לעיר בריסל, ולהם בת אחת. בשנת 1943 הם קיבלו לביתם את הילדה ג'ני אילזיצר (Ilzycer), בת 11. אמה ואחותה נעצרו בחודש אפריל בפשיטה של הגסטפו הגרמני על דירתם השכורה באנדרלכט, פרוור של בריסל. אבי המשפחה נעצר לפני כן, וכל השלושה נאסרו ושולחו מאוחר יותר למחנה אושוויץ, שם נרצחו. ג'ני ואחותה פרנסין בת השנתיים היו מחוץ לבית בעת הפשיטה וניצלו ממעצר לאחר ששכנתן אליזבת דריימאקר הרחיקה אותן מהמקום. היא הסתירה את הילדות בביתה במשך מספר ימים, ולאחריהם העבירה אותן דודתם רוזה דמברובסקה למקומות מסתור אחרים. ג'ני הוסתרה תחילה במנזר ובהמשך הגיעה אל בני הזוג אופלט.

ג'ני נשארה אצל משפחת אופלט עד לתום המלחמה באירופה. ריימונד היה אדריכל במקצועו, אך באותה עת עבד ברשות המקומית שטיפלה באספקת מזון לתושבים, והדבר סייע לו להשיג מזון נוסף למשפחה. לשכניהם סיפרו בני הזוג כי ג'ני היא נכדתם מבריסל. היא למדה בבית הספר הקתולי בווטרלו וביקרה בכנסייה מדי יום ראשון. לאחר המלחמה ביקשו בני הזוג אופלט לאמץ את ג'ני, אך דודתם סירבה לכך ואימצה את ג'ני ואחותה בעצמה.

ג'ני שמרה על קשר עם מציליה. ריימונד אופלט נספה בתאונת עבודה בשנת 1949. רוזסלי מתה בשנת 1972.

בחודש נובמבר 2013 הכיר מוסד יד ושם בבני הזוג אופלט ובאליזבת דריימאקר כחסידי אומות העולם.

קישורים חיצוניים
----------------

* ריימונד ורוזסלי אופלט, באתר מוסד יד ושם
**הקצעת שורשים** (באנגלית: Root Planing) היא פעולה בה רופא שיניים או שיננית מנקים את שורשי השן מחיידקים ומחליקים את משטחי השן. הקצעת שורשים מבצעים במצב של מחלת חניכיים (Periodontitis) כדי לעצור את התקדמות המחלה או לשמר על המצב הקיים.

פעולת הקצעה עושים תחת הרדמה מקומית באמצעות כלים דנטליים מיוחדים. טרם ביצוע הקצעה רופא שיניים או שיננית בודקים את עומק החניכיים (כיס חניכיים), כאשר עומק החניכיים עד 3 מ"מ, זהו מצב בריא של רקמת החניכיים, עומק חניכיים או כיס מעל 3 מ"מ מעידים על בעיה בחניכיים. ככל שכיס החניכיים עמוק יותר, כך מחלת חניכיים פגעה להרס רב יותר של עצם הלסת. כיסים עמוקים מעידים על ספיגת עצם, מצב שמאפיין מחלת חניכיים.

הקצעת שורשים לרוב מבוצעת במספר מפגשים, כאשר בכל מפגש מרדימים לסת אחת או רבע לסת ומבצעים החלקת שורשים. במהלך הפעולה מסלקים אבנית תת-חניכית ורקמת חניכיים דלקתית. פעמים רבות, לאחר פעולת ההקצעה מוחדר פריוצ'ים שכולל חומר כלורוהקסדין לחיטוי האזור ולסיוע החלמת האזור. לאחר הקצעת שורשים מומלץ להקפיד על גהות פה נאותה וביקורת אצל רופא שיניים.

קישורים חיצוניים
----------------

ויקישיתוף מדיה וקבצים בנושא **הקצעת שורשים** בוויקישיתוף
**וילמוש בורשודי** (במקור **ויינברגר**, בהונגרית: **Borsody Vilmos**; מישקולץ, 25 במרץ 1857 – בודפשט, 26 באוגוסט 1904) היה שחקן, מנהל תיאטרון, לחשן יהודי-הונגרי.

ביוגרפיה
--------

בורשודי נולד במשפחה יהודית כבנם של וילמוש בורשודי (מקודם:שלמה ויינברגר) ושל יוזפה פהר (מקודם:פפי וייס). תחילה היה פקיד שיפוט וניהול של מחוז בטרנסילבניה, ואחר כך בשנת 1874 התחיל לשחק בתפקידי במה עם ג'רג' באלוג, ולבסוף קיבל לידיו תפקידי בימוי וניהול תיאטרון. את שם משפחתו ויינברגר שינה את לבורשודי בשנת 1883, באותה התקופה עבד גם כמנהל ההוצאה לפועל בסיראק. ב-15 ביוני 1901 קיבל על עצמו את ניהול "תיאטרון דאלוש". הוא לקח חלק פעיל בהקמת "איגוד השחקנים הארצי" בהונגריה, אשר להקמתו הוא בעצמו גייס 30,000 פורינט הונגרי. מאוחר יותר הפך ללחשן בתיאטרון ונפטר בתפקידו זה.

אשתו, קורנליה פריאל (חוסט, 1860 - בודפשט, 15 בפברואר 1923)  הייתה זמרת אופרטה, בתם של פטר פריאל ושל ברתה לאנג. משנת 1887 הופיעה עם בעלה.

בהמשך התגרש והתחתן עם אירמה ואי.

תפקידים מרכזיים
---------------

* פאבוריט (איבאן זייץ: Die Hexe von Boissy)
* דיאנה (ז'אק אופנבך: אורפיאוס בשאול)
* אנה (קרל מריה פון ובר: הקלע החופשי)

הופיע עם
--------

1874: ג'רג' באלוג; 1878: קותי; 1879: גאבור יאקאבפי; 1883–85: יאנוש יאני; 1886–1888: ז'יגמונד שאגי; 1890: ג'וניור קארויאי ג'וניור; 1891: זיגמונד סאגי; 1892: ינה וספרם; 1893: שאנדור דובו; 1894: ינה וספרם.

כמנהל תיאטרון

1886; 1888: בסומבור; 1900: בתיאטרון דאלוש.

לקריאה נוספת
------------

* לקסיקון תיאטרון הונגרי
* לקסיקון אומנויות הבמה ההונגריות (1929-1931, מהדורה אלדאר שופפלין)

הערות שוליים
------------

1. ↑  Születése bejegyezve a miskolci izr. hitközség születési anyakönyve 38/1857. folyószáma alatt.
2. ↑  Halálesete bejegyezve a Bp. VIII. ker. állami halotti akv. 2679/1904. folyószáma alatt.
3. ↑  Az engedélyt tartalmazó BM rendelet száma/évszáma: 65787/1883. Forrás: Névváltoztatási kimutatások 1883. év 22. oldal 22. sor.
4. ↑  PIM adatlap
5. ↑  Bp. VI. ker. állami halotti akv. 245/1923. folyószám.
**בז ערב** (שם מדעי: *Falco vespertinus*) הוא מין של עוף דורס ממשפחת הבזיים. תחום תפוצתו מתפרש על פני מזרח אירופה, מערב, מרכז וצפון-מרכז אסיה; בחורף, הבזים נודדים לדרום-מערב אפריקה. מספרם של הפרטים ממין זה יורד, כתוצאה מציד ומאיבוד בתי גידול.

תיאור
-----

זהו מין קטן-בינוני ביחס לשאר הבזים. אורכו כ-28 עד 34 ס"מ, משקלו כ-155 גרם, ומוטת כנפיו כ-65 עד 75 ס"מ. רוב גופו של הזכר כחול-אפרפר. הרגליים והחלק התחתון של הזנב אדומים, והחלק התחתון של כנפיו אפור. הגב והכנפיים של הנקבה אפורים, ראשה, בטנה וחזה כתומים, וראשה לבן ברובו. גופם של בזים צעירים חום, ובעל גוון צהבהב בבטן ובחזה; ראשם דומה בצבעו לזה של הנקבות.

תזונה ושעות פעילות
------------------

הבז ניזון בעיקר מצרצרים וחגבאים, אותם הוא תופס בדרך כלל בתעופה, ומחדפים, נברנים, עכברים, לטאות וקרפדות, אותם הוא תופס במרדף על הקרקע. לעיתים הוא עשוי לרחף פרק זמן קצר באותה נקודה, בעת שהוא מחפש את טרפו על הקרקע. הבזים ממין זה פעילים בעיקר בשעות הזריחה והשקיעה. זהו מין חברותי, ולעיתים רחוקות נצפים פרטים יחידאים.

רבייה
-----

לאחר חזרת הבזים אל אזורי הרבייה שלהם באירואסיה, בין אמצע אפריל לאמצע מאי, מתחילה עונת הרבייה. הבזים מקננים בקבוצות, שעשויות לכלול בין עשרות לאלפי פרטים. הנקבה מטילה 3–4 ביצים בתטולה; בדרך כלל ביצה אחת מוטלת כל יומיים. שני ההורים דוגרים על הביצים במשך 27–28 ימים. הגוזלים פורחים מהקן בגיל 27–30 ימים. בספטמבר, הבזים נודדים חזרה אל אפריקה.

קישורים חיצוניים
----------------

ויקישיתוף מדיה וקבצים בנושא **בז ערב** בוויקישיתוף

|  |  |
| --- | --- |
| מזהים טקסונומיים עריכת הנתון בוויקינתונים | 
* IUCN
* ADW
* ARKive
* ITIS
* NCBI
* GBIF
* IBC
 |

הערות שוליים
------------

1. ↑  בז ערב באתר הרשימה האדומה של IUCN

|  |  |
| --- | --- |
| בקרת זהויות עריכת הנתון בוויקינתונים | 
* GND: 7741321-0

 |
**וילם השני, רוזן הולנד** (בהולנדית: **Willem II van Holland**; ‏1228 - 28 בינואר 1256) היה רוזן הולנד משנת 1235 עד לשנת 1256 ומלך גרמניה משנת 1247 עד ליום מותו - במקביל לפרידריך השני, קיסר האימפריה הרומית הקדושה.

ביוגרפיה
--------

וילם נולד בשנת 1228 לפלוריס הרביעי, רוזן הולנד ולמתילדה מבראבנט, רוזנת הולנד, בתם של היינריך הראשון, דוכס בראבנט ולמתילדה מפלנדריה, דוכסית בראבנט, ומעט מאוד ידוע על ילדותו. בהיותו בן 7 נהרג אביו בדו-קרב. לאחר מותו של אביו היה וילם תחת השגחת דודיו עד הגיעו לבגרות, אז זכה לקבל את התואר רוזן הולנד. בשנת 1247 נשאב וילם לפוליטיקה של הקיסרות הרומית הקדושה. עם נידוי הקיסר על ידי האפיפיור פנו נסיכים גרמניים מתנגדי הכתר לווילם מהולנד ובהסכמתו בחרו בו כמלך גרמניה במקביל וכנגד הקיסר ובנו קונרד הרביעי, מלך גרמניה. וילם ותומכיו הצליחו לנצל את המבוכה בגרמניה ולכבוש את העיר אאכן בשנת 1248, שם הוכתר כמלך. בשנת 1252 התחתן וילם עם אליזבת מבראונשווייג-לינבורג, בתו של אוטו הראשון, דוכס בראונשווייג-לינבורג, במטרה להתקרב לנסיכים הגרמנים ולהרחיב את מעגל תומכיו המצומצם שמעולם לא חרג מגבולות חבל הריין.

וילם מעולם לא זנח את שאיפותיו בארצו ולחם מול רוזנות פלנדריה על שליטה בזיילנד - כיום מחוז בדרום-מערב הולנד. החל משנת 1254 הוא ניהל קרבות כנגד רוזנות פריזיה ובקרב שנערך בסמוך לעיירה הוגווד ביום 28 בינואר 1256 הוא נפל עם סוסו לאגם קפוא. חיילים פריזיים שמצאו אותו הרגו אותו וקברו את גופתו מתחת לרצפת בית. גופתו הוצאה מקברה על ידי בנו ושייריו הועברו לקבורה בקתדרלת מידלבורך.

דמותו, דמות שולית בהיסטוריה ואנקדוטה במאבק בין הנסיכים הגרמניים והקיסרות.

קישורים חיצוניים
----------------

ויקישיתוף מדיה וקבצים בנושא **וילם השני, רוזן הולנד** בוויקישיתוף
* וילם השני, רוזן הולנד, באתר אנציקלופדיה בריטניקה (באנגלית)

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007270075405171
* BnF: cb14493766v (data)
* BPN: 26239121
* CiNii: DA17700197
* GND: 118632930
* ISNI: 0000 0001 1765 8560
* LCCN: no2007061547
* NKC: mzk2010592992
* NLP: A25981997
* NTA: 071319263
* SUDOC: 092403573
* ULAN: 500355744
* VIAF: 59877564
* WorldCat: lccn-no2007061547

 |
**סוכן חשאי 117** (**OSS 117**, ראשי התיבות באנגלית מתייחסים לארגון שקדם ל-CIA, המשרד לשירותים אסטרטגיים, OSS) הוא שם הצופן של הובר בוניסייה דה לה באת', הדמות הראשית בסדרת ספרים מאת ז'אן ברוס המגוללת את קורותיו של סוכן חשאי אמריקאי ממוצא צרפתי.

בניגוד למה שאפשר להבין לכאורה מהסרטים על הדמות מראשית המאה ה-21, הדמות אינה מהווה פרודיה לדמותו של ג'יימס בונד ובכלל פרסומה קדם לזה של בונד בארבע שנים. בצרפת נשמעו טענות שסרטי ג'יימס בונד הם בכלל חיקויים לסרטי סוכן חשאי 117 שכבר הוסרטו שנים לפני "דור נו" ב-1962.

סדרת הספרים זכתה להצלחה בצרפת ועל פיה הופקו סדרת סרטי ריגול, החל משנת 1957 בסרט "סוכן חשאי 117 לא מת", שבה השחקן איוואן דסני גילם את הדמות הראשית. בסרטים משנות ה-60 של המאה ה-20 הדמות גולמה על ידי קרווין מתיוס ופרדריק סטפורד.

הסרטים האחרונים בסדרה ("סוכן חשאי 117: קהיר, קן המרגלים" ו"סוכן חשאי 117: אבוד בריו", שהופץ בישראל בשם המרגל האבוד בריו דה ז'ניירו) הוקרנו בעשור הראשון של המאה-21 ובהן כיכב ז'אן דוז'ארדן בתפקיד הראשי, כאשר בגרסת הסרטים הללו הסוכן משרת בסוכנות SDECE, ששימשה כסוכנות הביון הצרפתית בשנים 1944–1992. הסרטים בוימו על ידי מישל הזנוויציוס.

במציאות, שם הצופן סוכן 117 היה כינויו של ויליאם לנגר, ראש אגף המחקר והניתוח של המשרד לשירותים אסטרטגיים.

סדרת הספרים
-----------

ז'אן ברוס פרסם בסך הכל 91 רומנים משנת 1949 ועד למותו מתאונת דרכים ב-1963.

החל מאותה עת ועד 1985 כתבה רעייתו ג'וזט את המשך הספרים והיא כתבה 143 ספרים תחת שם העט "ג'. ברוס".

מ-1987 פורסמו 23 ספרים נוספים פרי עטם של בתה, מרטין ובעלה פרנסואה. הספר האחרון בסדרה פורסם ב-1992.

סדרת הסרטים
-----------

הסרט הראשון "סוכן 117 לא מת" נעשה בשנת 1957 ובמהלך שנות ה-60 וה-70 הופקו סרטים נוספים.

בשנת 2006 הופק סרט הפרודיה **"סוכן חשאי 117: קהיר, רשת מרגלים"** בכיכובו של ז'אן דוז'ארדן וב-2009 הופק סרט ההמשך בכיכובו, **"המרגל האבוד בריו דה ז'ניירו"**. סרט המשך שלישי בשם **"סוכן חשאי 117: התראה אדומה באפריקה השחורה"** צפוי לצאת במהלך 2021.

קישורים חיצוניים
----------------

ויקישיתוף מדיה וקבצים בנושא **סוכן חשאי 117** בוויקישיתוף

הערות שוליים
------------

1. ↑  "סוכן חשאי 117: התראה אדומה באפריקה השחורה", במסד הנתונים הקולנועיים IMDb (באנגלית)
**תקרית מרץ** (1931) הייתה ניסיון הפיכה ביפן אשר תוכנן על ידי ארגון בשם "אגודת פרחי הדובדבן" ולא יצא אל הפועל, על אף שההפיכה נכשלה, היא ביטאה את עליית הלאומיות ביפן ואת אכזבת האזרחים מהמשטר הקיים, ולאחריה החלה סידרה של ניסיונות הפיכה שאירעו לאורך שנות ה-30 של המאה ה-20.

הרקע
----

כבר בסוף המאה ה-19 הושפעה יפן מרעיונות לאומניים ושאיפות אימפריאליסטיות, השפעה שהביאה אותה למלחמות רבות עם שכניה ולכיבושים רבים (כגון מלחמת סין יפן ומלחמת רוסיה יפן). על אף פעולות אלו עדיין היו יפנים רבים שחשו כי ארצם אינה עושה מספיק וכי על מנת להפוך למעצמה בקנה מידה עולמי עליה להמשיך בעוד פעולות בזירה הבינלאומית. המשבר הכלכלי הגדול בתחילת שנות ה-30 הביא לאכזבת התושבים מהמשטר הקיים אותו ראו כמושחת, חוסר יכולתו של המשטר לספק פרנסה לכל התושבים גרם להתפתחות עוינות מסוימת לפוליטיקאים המושחתים והעשירים. כך התפתחו ביפן תנועות לאומיות רבות שקראו להחליף את המשטר בטוב או ברע, ביניהן הייתה גם "אגודת פרחי הדובדבן".

התכנון
------

אגודת פרחי הדובדבן קמה בשנת 1930, היו אלו קבוצה של קצינים בדרגות שונות מהמטכ"ל היפני. ההפיכה אמורה הייתה להתבצע בשלושה שלבים:

1. אחת ממפלגות האופוזיציה תעורר מהומות נגד הממשלה בטוקיו, מה שיאלץ את הממשלה להכריז על משטר צבאי.
2. הצבא היפני הקיסרי יבצע הפיכה ויתפוס את השלטון.
3. ממשלה חדשה תקום ברשותו של, הגנרל אגאקי.

לאחר סיום התכנון, ביטל הגנרל אגאקי את השתתפותו. הוא טען כי אין לו תמיכה רחבה מספיק על מנת לתפוס את השלטון. ביטול השתתפותו של אגאקי חיסל למעשה את התוכנית.

השלכות
------

כשהתגלה ניסיון הקשר לא נעשה כמעט דבר לקושרים, שחלקם הקטן הועבר מתפקידו אך אף אחד לא נענש בשום צורה אחרת. דבר זה היווה תקדים מסוכן לניסיונות המרד הבאים, והוריד את רתיעת האזרחים מן השלטון שלא יכול לכפות ולאכוף את חוקיו.

עיקר חשיבותו של ניסיון המרד היא בכך שהוא ביטא את אכזבת האזרחים מהשלטון שהיה ביפן ואת רצונם להחליפו. רגשות אלה התבטאו לאחר מכן במרידות נוספות שבאו בעקבות "תקרית מרץ" ובהן תקרית אוקטובר (1931), ניסיון ההפיכה של 15 במאי 1932 ומרד הנפל (1936).

ראו גם
------

* תקרית אוקטובר
* ניסיון ההפיכה של 15 במאי 1932
* אוקאוה

לקריאה נוספת
------------

* **יפן המודרנית** - בן עמי שילוני, הוצאת שוקן.

קישורים חיצוניים
----------------

ויקישיתוף מדיה וקבצים בנושא **תקרית מרץ** בוויקישיתוף

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007531193805171
* LCCN: sh85069505

 |
מפת ממלכת וסטפאליה
**ממלכת וסטפאליה** (בגרמנית: **Königreich Westphalen**; בצרפתית: **Royaume de Westphalie**) הייתה מדינה היסטורית קצרת-ימים בקונפדרציה של הריין שהתקיימה בין השנים 1807 – 1813, כמדינת-חסות של צרפת הנפוליאונית, בטריטוריה המהווה היום חלק מגרמניה.

היסטוריה
--------

בשנת 1807, מיד לאחר חתימת הסכם טילזיט, יצר נפוליאון בונפרטה את ממלכת וסטפאליה. הממלכה כללה את שטחי דוכסות מגדבורג שנלקחה מממלכת פרוסיה, נסיכות בראונשווייג-וולפנביטל ונסיכות הבוחר מהסן, ולבירתה נקבעה העיר קאסל. בראש הממלכה העמיד נפוליאון את אחיו הצעיר ז'רום בונפרטה, והממלכה הצטרפה לקונפדרציה של הריין. למרות ששם הממלכה נגזר מחבל הארץ וסטפאליה מרבית שטחו היה מחוץ לחבל זה. הממלכה הייתה עצמאית לכאורה, אך למעשה הייתה מדינה גרורה של צרפת.

ממלכת וסטפאליה תמכה במלחמות הנפוליאוניות בחיילים ובכסף, ועובדה זו הכבידה מאוד על המדינה. בשנת 1813 הביסה הקואליציה האנטי-צרפתית השישית את צבא נפוליאון, והממלכה נכבשה בידי כוחות רוסיים ופורקה. שטחיה חזרו למעמד שהיה להם לפני הקמתה, מלבד חלקים שנמסרו לפרוסיה.

יהדות וסטפאליה
--------------

עם הקמת ממלכת וסטפאליה חיו בתחומה כ-15,000 יהודים, מתוך כ-2 מיליון תושבים סה"כ. המלך, ז'רום בונפרטה, פרסם ב-15 בנובמבר 1807 חוקה, לפי דוגמת צרפת, שעל פיה כל נתיני ממלכתו היו שווים בפני החוק והדתות השונות קיבלו חופש פולחן על פי חוקיהן. שלושה חודשים מאוחר יותר הוציא צו מיוחד ומפורש המשחרר את יהודי ממלכתו מכל מגבלה שנבעה מעצם היותם יהודים וכך הייתה ממלכת וסטפאליה המדינה הגרמנית הראשונה שנתנה אמנציפציה ליהודים.

על פי צו המלך כונסה אספת נכבדי היהודים, כדי להביע נאמנות למלך ולכונן מוסדות מרכזיים ובראשם קונסיסטוריה. הקונסיסטוריה היהודית של וסטפאליה, שבראשה עמד ישראל יעקבסון, הנהיגה, בתקופת קיומה הקצרה, שינויים תקדימיים בפולחן ובמנהגים היהודיים, שינויים הנחשבים לתחילת הרפורמה ביהדות.

לקריאה נוספת
------------

* מיכאל מאיר, **בין מסורת לקדמה - תולדות תנועת הרפורמה ביהדות**, מרכז זלמן שזר לתולדות ישראל.

קישורים חיצוניים
----------------

ויקישיתוף מדיה וקבצים בנושא **ממלכת וסטפאליה** בוויקישיתוף

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007540197805171
* GND: 4065783-8
* LCCN: no90003603
* VIAF: 139832198
* WorldCat: lccn-no90003603

 |
בתורת החוגים, **טווח יציב** הוא ערך מספרי המותאם לחוג, ומהווה כימות אריתמטי לתכונות של קבוצות יוצרים. הטווח היציב הוגדר על ידי היימן בס ב-1960, על-מנת למדוד את היציבות של חבורות המטריצות ההפיכות מעל חוג בהקשר לתורת K שלו.

אם לחוג אנדומורפיזמים של מודול יש טווח יציב 1, אז המודול ניתן לצמצום: אם {\displaystyle \ M\oplus P\cong M\oplus Q} ו-{\displaystyle \ \operatorname {End} (M)}בעל טווח יציב 1, אז {\displaystyle \ P\cong Q}. מכאן אפשר להסיק שמעל חוג בעל טווח יציב 1, כל מודול פרויקטיבי נוצר סופית ניתן לצמצום.

הגדרה
-----

הטווח היציב של חוג R שווה למספר המינימלי n שעבורו, לכל {\displaystyle \ a\_{1},\dots ,a\_{n},a\_{n+1}\in R} שעבורם {\displaystyle \ Ra\_{1}+\cdots +Ra\_{n+1}=R}, קיימים {\displaystyle \ t\_{1},\dots ,t\_{n}\in R} כך ש-{\displaystyle \ R(a\_{1}+t\_{1}a\_{n+1})+\cdots +R(a\_{n}+t\_{n}a\_{n+1})=R}; אם קיים כזה. הגרסה הימנית של הגדרה זו מביאה לאותו ערך מספרי. את הטווח היציב של R מסמנים ב-{\displaystyle \ \operatorname {sr} (R)}.

דוגמאות
-------

לכל שדה ולכל חוג קומוטטיבי מקומי יש טווח יציב 1. הטווח היציב של חוג המספרים השלמים הוא 2. הטווח היציב של חוג קומוטטיבי נתרי אינו עולה ביותר מ-1 על ממד קרול שלו. הטווח היציב של חוג הפולינומים {\displaystyle \ k[x\_{1},\dots ,x\_{n}]} מעל שדה הוא n+1.

תכונות
------

לכל אידיאל I של R מתקיים {\displaystyle \ \operatorname {sr} (R/I)\leq \operatorname {sr} (R)}. עבור {\displaystyle \ I=\operatorname {Jac} (R)}, הרדיקל של ג'ייקובסון, מתקיים שוויון. במובן זה, הטווח היציב הוא תכונה של חוגים פרימיטיביים למחצה.

חוג בעל טווח יציב 1 הוא חוג סופי-דדקינד (כלומר אם ab=1 אז גם ba=1). בפרט, הטווח היציב של R הוא 1, אם \ a,b\in R שעבורם {\displaystyle \ Ra+Rb=R}, קיים {\displaystyle \ t\in R} כך ש-{\displaystyle \ a+tb} הפיך. כל חוג \pi-רגולרי חזק הוא בעל טווח יציב 1
. לכל חוג מקומי למחצה יש טווח יציב 1. אם R בעל טווח יציב 1, אז כך גם כל חוג אנדומורפיזמים של מודול פרויקטיבי נוצר סופית מעליו; בפרט, לחוגי המטריצות מעל R יש טווח יציב 1. בכיוון ההפוך, אם {\displaystyle \ \operatorname {sr} (R)=1} ו-e אידמפוטנט של R, אז גם {\displaystyle \ \operatorname {sr} (eRe)=1}.

יש חסם כללי על הטווח היציב של חוגי מטריצות: אם {\displaystyle \ \operatorname {sr} (R)=n} אז {\displaystyle \ \operatorname {sr} (M\_{k}(R))\leq 1+\lceil {\frac {n-1}{k}}\rceil }.

הערות שוליים
------------

1. ↑  Proc. Amer. Math. Soc. 124 (1996), 3293-3298
**דה וושינגטון אקזמינר** (באנגלית: **The Washington Examiner**) הוא אתר אינטרנט פוליטי אמריקאי ושבועון שמרכזו בוושינגטון די. סי. ועוסק בפוליטיקה ומדיניות אמריקאית ובינלאומית.
הוא שייך לתאגיד אנשוץ (אנ'), המצוי בבעלותו של המיליארדר האמריקאי פיליפ אנשוץ (אנ').

בין 2005 לאמצע 2013, פרסם האקזמינר עיתון יומי בפורמט טבלואיד, שהופץ בחינם בוושינגטון הבירה והתמקד בחדשות מקומיות ובפרשנות פוליטית
המקומון פסק לפעול ב-14 ביוני 2013, והתוכן שלו עבר להתמקד בפוליטיקה לאומית, הוא הפך מיומון לשבועון.

המגזין ידוע בעמדתו הפוליטית השמרנית והוא בעל השפעה בחוגים השמרניים של הפוליטיקה והממשל בארצות הברית.

מחלוקות
-------

בשנת 2018 פרסם המגזין רשימה בת 205 הישגים של ממשל טראמפ. הרשימה כללה כמות גדולה של אי-דיוקים וטעויות, ובבדיקה הסתבר שהיא נמסרה לפרסום ל"וושינגטון אקזמינר" ישירות מהבית הלבן, ופורסמה מבלי לבדוק את נכונותה. לאחר הפרסום, טראמפ התגאה ברשימה וצייץ את המאמר פעמיים.

בינואר 2019 פרסם המגזין מאמר בו טען אדם ממשטרת הגבולות בארצות הברית כי גורמי טרור מוסלמי מנסים לחדור לארצות הברית דרך גבול מקסיקו וכי מצאו בקרב המהגרים שטיח תפילה. זמן קצר לאחר מכן, טראמפ ציטט את המאמר כהצדקה להרחבת גדר ההפרדה בין ארצות הברית למקסיקו. לאחר בדיקה הסתבר כי הטענות במאמר אינן נכונות, אך המגזין לא הוציא הבהרה כלשהי בנושא.

קישורים חיצוניים
----------------

ויקישיתוף מדיה וקבצים בנושא **דה וושינגטון אקזמינר** בוויקישיתוף
* אתר האינטרנט הרשמי של דה וושינגטון אקזמינר
* דה וושינגטון אקזמינר, ברשת החברתית פייסבוק

* דה וושינגטון אקזמינר, ברשת החברתית טוויטר

* דה וושינגטון אקזמינר, ברשת החברתית אינסטגרם

הערות שוליים
------------

1. ↑  בנג'מין פריד, 
"וושינגטון אקזמינר יחדל מלהיות יומון ויהפוך לשבועון פוליטי", באתר dcist.com, ‏19 במרץ 2013
2. ↑  "אקזמינר חדש משיק מגזין מקוון שבועי", דה וושינגטון אקזמינר, 6 במרץ 2013
3. ↑  מייקל קלדרון, 
"האידאולוגיה השמרנית של פיל אנשוץ", באתר politico.com,‏ 16 באוקטובר 2008
4. ↑  מייקל קלדרון, 
"האידאולוגיה השמרנית של פיל אנשוץ", באתר politico.com,‏ 16 באוקטובר 2008
5. ↑  מט קונלי,
"יומון החדשות וושינגטון אקזמינר משנה פניו בתום שמונה שנים", דה וושינגטון אקזמינר, 13 ביוני 2013
6. ↑  "סטטיסטיקת קוראים", באתר mediadc.com

|  |  |
| --- | --- |
| בקרת זהויות עריכת הנתון בוויקינתונים | 
* LCCN: n2009019252
* VIAF: 145651257
* WorldCat: lccn-n2009019252

 |
שחזור אפשרי
**אמרגזאורוס** (שם מדעי: *Amargasaurus*) הוא דינוזאור ארוך צוואר מקבוצת הזאורופודים שחי בתקופת הקרטיקון תחתון לפני 129-122 מיליון שנה. הדינוזאור נקרא על שם תצורות לה אמרגה (אנ') שבמחוזות נאוקן, ריו נגרו ומנדוסה בארגנטינה, בה התגלו מאובניו.

מאפיינים
--------

זאורופוד זה היה שייך למשפחת הדיקראוזאוריים, שהיו קרוביהם הרחוקים של הדיפלודוקיים והם היו בעלי שורה של זיזים בולטים מגופם ובייחוד על צווארם. יצורים אלה היו קטנים בהרבה מהדיפלודוקוסיים.

אורכו של האמרגזאורוס הגיע ל-9–10 מטר ומשקלו כ-2.6 טון. היו לו זיזי עצם בולטים על הצוואר והכתפיים וזיזים נוספים לאורך גבו ועליהם היה תלוי מפרש, בדומה לדימטרודון. ככל הנראה שימש המפרש לתקשורת והרתעת יריבים[דרוש מקור]. דעה נוספת סבורה כי הוא השתמש בזיזים כאמצעי התגוננות, כמו קרני האנטילופות, ואילו מדענים אחרים חושבים שהוא התחמם בעזרת חימום המפרש.

הוא חי בעדרים באפיקי הנהרות הארגנטינאים הקדומים ונכחד לפני 122 מיליון שנה.

בתרבות
------

דינוזאור זה הופיע בסדרה דינו דן ובמשחקי המחשב עולם היורה: המשחק, Jurassic World: Alive, פארק היורה 3: בניית פארק וJurassic World Evolution 2.

קישורים חיצוניים
----------------

ויקישיתוף מדיה וקבצים בנושא **אמרגזאורוס** בוויקישיתוף

|  |  |
| --- | --- |
| מזהים טקסונומיים עריכת הנתון בוויקינתונים | 
* GBIF
 |
**אל-בכרי** (בשמו המלא: אבו עביד עבדאללה בן עבד אל-עזיז אל-בכרי, בערבית: **أبو عبيد عبدالله بن عبد العزيز البكري**) היה היסטוריון וגאוגרף ערבי בן המאה ה-11 מן אל-אנדלוס.

קורות חייו
----------

אל-בכרי נולד בשנת 1014 בהואלבה שבמערב אל-אנדלוס לחופי האוקיינוס האטלנטי. הוא בנו של מי שהיה לזמן קצר השליט של מחוז הואלבה. לאחר הדחת אביו מהשלטון, עבר אל-בכרי לחיות בקורדובה, ולמד שם ביחד עם גאוגרפים והיסטוריונים ידועים נוספים בני זמנו כגון אבן חייאן (ער'). הוא בילה את כל חייו באל-אנדלוס, לרוב בערים אלמריה וסביליה. אל-בכרי מעולם לא נסע לאזורים המרוחקים שעליהם כתב. אל-בכרי נפטר בשנת 1094.

מכתש קטן בירח בצפון-מערב "ים השלווה" שעל הירח קרוי על שמו.

ספריו
-----

אל-בכרי היה גאוגרף והיסטוריון שכתב על אירופה, צפון אפריקה וחצי האי ערב. רק שתיים מעבודותיו השתמרו עד ימינו. ספרו החשוב ביותר הוא "ספר הדרכים והממלכות" (كتاب المسالك والممالك *כתאב אל-מסאליק ואל-ממאליכ*) אותו הוא סיים לחבר בשנת 1068. הספר מתבסס על תיאוריהם של סוחרים ומגלי ארצות כגון אברהם בן יעקב. הספר הוא אחד מהמקורות החשובים ביותר להיסטוריה של מערב אפריקה, והוא מספק מידע יקר ערך על אימפריית גאנה, על שושלת אל-מוואחידון ועל סחר חוצה סהרה. ספרו השני של אל-בכרי שהשתמר עוסק בחצי האי ערב ומספק מידע גאוגרפי ורשימת שמות של יישובים ומקומות בחצי האי.

לקריאה נוספת
------------

* El-Bekri (1859), Description de l'Afrique septentrionale, Mac Guckin de Slane translator and editor, Paris: Imprimerie Impériale. Revised edition with corrections (1913), Tangiers: Adolphe Jourdan. Available from Gallica.
* White, Robert C. (1968), "Early geographical dictionaries", Geographical Review 58: 652–659

קישורים חיצוניים
----------------

ויקישיתוף מדיה וקבצים בנושא **אל-בכרי** בוויקישיתוף

הערות שוליים
------------

1. ↑  Lévi-Provençal, E. (1960), "Abū ʿUbayd al-Bakrī", Encyclopaedia of Islam 2nd Ed. Vol. 1, Leiden: Brill, pp. 155–157.
2. ↑  Vernet, J. (1970), "Bakrī, Abū ʿUbayd ʿAbdallāh Ibn ʿAbd al-ʿAzīz Ibn Muḥammad al-", in Gillispie, Charles C. Dictionary of Scientific Biography Vol. 1, New York: Charles Scribner's Sons, pp. 413–414.
3. ↑  Levtzion, Nehemia; Hopkins, John F.P. eds. (2000), Corpus of Early Arabic Sources for West Africa, New York, NY: Marcus Weiner Press, מסת"ב 1-55876-241-8. First published in 1981. Pages 62–87 contain an extract from "The Book of Routes and Realms" describing West Africa.

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007279809205171
* BnF: cb12088611b (data)
* CiNii: DA05445900
* GND: 102427119
* ISNI: 0000 0000 8108 1981
* LCCN: n81110579
* NLP: A33591362
* NTA: 06965297X
* SELIBR: 32523
* SUDOC: 061689254
* VcBA: 495/36109
* VIAF: 29560582
* WorldCat: lccn-n81110579

 |
המבנה ההיסטורי של אולפני סאן בממפיס, טנסי. כיום אתר מורשת ומרכז מבקרים
סינגל של אלביס פרסלי
**סאן רקורדס** (באנגלית: **Sun Records** כלומר "תקליטי סאן") היא חברת תקליטים אמריקאית מייסודו של המפיק סם פיליפס. בחברה הקליטו את תקליטיהם הראשונים האולין' וולף, אלביס פרסלי, רוי אורביסון, ג'וני קאש, קארל פרקינס, ג'רי לי לואיס ואחרים. בנוסף מתמחה החברה בבלוז ורית'ם אנד בלוז.

החברה הוקמה ב-27 במרץ 1952 בממפיס, טנסי על בסיס "שירות ההקלטות של ממפיס", אולפן ההקלטות הפרטי של מייסדה, סם פיליפס (כיום נמצאים משרדי החברה בנאשוויל). ב-1954 הקליט בחברה אלביס פרסלי את הסינגל הראשון שלו, "That's Alright" והפך לכוכב. פרסלי התקדם במצעדי הפזמונים של סוגת "קאנטרי & ווסטרן" אך לא פרץ לשוק הפופולרי. בסוף 1955 מכר פיליפס את חוזה ההקלטות של פרסלי לחברת תקליטי RCA בסכום העתק (דאז) $35,000, פעולה שאיפשרה הן את פריצתו של פרסלי והן את הבסיס הכלכלי של "סאן רקורדס".

החברה פעילה כיום בשם "Sun Entertainment Corporation" ומוציאה בעיקר אריזות ("קופסאות") של CD עם הקלטות קלאסיות של אמניה משנות החמישים ואוספי בלוז. כמו כן עוסקת החברה בממכר מוצרי מרצ'נדייז עם לוגו סאן רקורדס וניהול מרכז מבקרים באתר אולפן סאן ההיסטורי בממפיס, שהוכרז כאתר מורשת לאומי ימים ספורים לאחר מותו של סם פיליפס.

קישורים חיצוניים
----------------

| מיזמי קרן ויקימדיה |
| --- |
| ויקישיתוף תמונות ומדיה בוויקישיתוף: **סאן רקורדס** |

* אתר האינטרנט הרשמי של סאן רקורדס (באנגלית)
* סאן רקורדס, ברשת החברתית פייסבוק

* סאן רקורדס, ברשת החברתית טוויטר

* סאן רקורדס, ברשת החברתית אינסטגרם
* אתר הבית של האולפנים (באנגלית)
* אוסף סאן רדורדס באתר Allmusic (באנגלית)

הערות שוליים
------------

1. ↑  דף אתר מורשת לאומי אמריקאי

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007601833205171
* LCCN: n80153784
* MusicBrainz: bae0a881-3151-4f15-ba78-bc84cbe57de2
* NKC: ko2017960790
* VIAF: 312588042
* WorldCat: lccn-n80153784

 |
דוכנים של חברת סאן בתערוכת Linuxtag
**סאן מיקרוסיסטמס** (באנגלית: **Sun Microsystems**), הייתה חברת מחשבים אמריקאית מן המובילות בעולם. החברה נוסדה בשנת 1982, מטה החברה ממוקם בסנטה קלרה שב"עמק הסיליקון" בקליפורניה, ומאז שנת 1984 עמד בראשה סקוט מקנילי, שהיה אחד ממייסדיה. החברה עסקה בייצור מחשבים, מוליכים למחצה ותוכנה. בינואר 2010 נרכשה סאן על ידי חברת אורקל.

פעילות
------

החברה אחראית לפיתוח שפת התכנות הפופולרית Java, שבה היא עושה שימוש ב־JSP - שפת צד שרת שפיתחה כדי להתחרות ב־ASP של מיקרוסופט - וכן בשרתי מחשב ותחנות עבודה ממוחשבות שהיא משווקת. סאן גם משווקת מערכת הפעלה בשם 'סולאריס' המבוססת על יוניקס, ושרתים חזקים בארכיטקטורת SPARC שפיתחה, המתחרה במעבדי x86 של אינטל. כמו כן ייצרה החברה שרתים המבוססים על מעבדים של AMD ואינטל. ב-16 בינואר 2008 נרכשה MySQL על ידי סאן תמורת מיליארד דולר אמריקני.

בשנים האחרונות הפכה סאן ליריבתה הקשה של מיקרוסופט, בעיקר לאחר שהפיצה בחינם בעבר חבילת יישומים משרדיים בשם סטאר אופיס, לימים אופן אופיס. מיקרוסופט ניסתה להקשות על חברת סאן ככל האפשר ובשיאו של המאבק הגיעו שתי החברות לספסל הדיונים בבית המשפט לאחר שמיקרוסופט נתבעה על ידי סאן על הפרת תנאי הרישיון שניתן לה לשלב את שפת ג'אווה בדפדפן אינטרנט אקספלורר ובמערכות ההפעלה שלה. סאן טענה שהגרסה של מיקרוסופט לג'אווה אינה תואמת את התקן של השפה כפי שהוגדר על ידי סאן. בעקבות זאת, הפסיקה מיקרוסופט לשלב את גרסה שלה ל-JVM בדפדפן ובמערכות ההפעלה שלה, ומשתמשיהם נדרשו להוריד את התמיכה בשפה מאתר האינטרנט של סאן.

ב-20 באפריל 2009 נחתם הסכם בין סאן לבין אורקל לפיו תקנה אורקל את חברת סאן תמורת 7.4 מיליארד דולר. רכישה זו מבצרת את מעמדה של אורקל כשחקנית משמעותית בעולם הג'אווה, וכמתחרתה הגדולה של מיקרוסופט. ב-21 בינואר 2010, אישר האיחוד האירופי את הרכישה, ללא תנאים מגבילים.

סאן ישראל
---------

חברת סאן פעילה בישראל כבר שנים רבות, תחילה באמצעות נציגות (חברת א.מ.ת. מחשוב), והחל משנת 1996 - באמצעות חברה בת, סאן ישראל, המשווקת את מוצריה באמצעות משווקים מורשים. בנוסף יש לחברה מרכז פיתוח בהרצליה, העוסק בפיתוח מוצרי Java.

ראו גם
------

* מונחים בתוכנה
* מונחים בחומרה

קישורים חיצוניים
----------------

ויקישיתוף מדיה וקבצים בנושא **סאן מיקרוסיסטמס** בוויקישיתוף
* 

* אתר האינטרנט הרשמי של סאן מיקרוסיסטמס (באנגלית)
* האתר של אורקל ישראל
* סאן מיקרוסיסטמס, באתר אנציקלופדיה בריטניקה (באנגלית)

הערות שוליים
------------

1. ↑  דפנה מאור, אורקל רכשה את סאן ב-7.4 מיליארד דולר, באתר TheMarker‏, 20 באפריל 2009
2. ↑  דפנה מאור, אושרה עסקת הענק בין אורקל וסאן, באתר TheMarker‏, 21 בינואר 2010

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007570744405171
* BnF: cb15971494c (data)
* CiNii: DA05152833
* GND: 2170068-0
* ISNI: 0000 0001 1087 5693
* LCCN: n88041912
* NDL: 00628544
* NKC: kn20050518024
* NLA: 35678117
* Trove: 1038693
* VIAF: 127152758
* WorldCat: lccn-n88041912

 |
**Nail in the Coffin** (בעברית: **מסמר בארון הקבורה**) הוא המיני-אלבום השלישי של הבדרנית אג'ה, בו מתארחת גם שילו. המיני-אלבום יצא לאור ב-27 בספטמבר 2019, בהוצאה עצמאית, לכבוד ליל כל הקדושים. המיני-אלבום נחשב למיני-אלבום חג המולד הראשון של השתיים.

פרט ל-"Body Count" שהוקלט על ידי שילו ו-"Paranoia" שהוקלט על ידי אג'ה, כל שירי המיני-אלבום הוקלטו על ידי השתיים יחדיו.

הרכב וקידום
-----------

המיני-אלבום תואר ככזה ש"משלב את סוגת האימו-פאנק, מוזיקת טראפ, קאנטרי ו-EDM". כמו כן, נטעם כי הוא "מהווה כמחווה לסרטי אימה קלאסיים ומודרניים". "Mama Chola", שיצא לאור ב-30 באוגוסט, היה לסינגל המוביל מתוך המיני-אלבום ועבורו יצא וידאו קליפ רשמי שצולם בקנזס סיטי.

הסינגל השני מתוך המיני-אלבום "The Purge", יצא לאור כמה זמן לאחר מכן על מנת לעזור בקידום שלו.

ביקורת
------

ג'ורדן באסט מ-*NME* תיאר את המיני-אלבום כ"אנתולוגיה מפחידה של חובבי ההיפ-הופ הכהים" והוסיף כי "למיני-אלבום ולמאזינים שלו יש קשר לג'ייסון וורהיס מהסרטים של "יום שישי ה-13" והסרטים האחרונים של "הטיהור" שיצאו משנת 2013 ועד שנת 2019". ג'ון עלי מבילבורד תיאר את המיני-אלבום כ"מאיים" וכלל את "Haunted House" ב-"Billboard Pride's October 2019 Playlist".

רשימת רצועות
------------


| Nail in the Coffin |
| --- |
| מס' | שם | משך |
| 1. | The Purge | 3:27 |
| 2. | Lost! (בהשתתפות יאנג מדיסין)  | 3:28 |
| 3. | Mama Chola (בהשתתפות אמירה ואנג)  | 2:38 |
| 4. | Body Count | 2:21 |
| 5. | Haunted Haus (בהשתתפות קייטי ג'ובס)  | 3:24 |
| 6. | Paranoia | 3:02 |
| 7. | Eulogy (Nail in the Coffin) | 3:06 |
| **משך כולל:** | **21:26** |

קישורים חיצוניים
----------------

* ספוטיפיי Nail in the Coffin באתר ספוטיפיי
* אפל מיוזיק Nail in the Coffin באתר אפל מיוזיק

הערות שוליים
------------

1. 1 2 3 4 5  Nail in the Coffin by Shilow & Aja, Apple Music (באנגלית)
2. ↑  Shilow on Apple Music, Apple Music (באנגלית)
3. ↑  Aja & Shilow's upcoming horror industrial punk-trap EP kicks off with "THE PURGE", Elicit Magazine, ‏2019-09-25 (באנגלית)
4. ↑  'RuPaul's Drag Race' alum Aja sizzles in fierce 'Mama Chola' music video, EW.com (באנגלית)
5. ↑  An interview with 'RuPaul's Drag Race' star turned horrorcore rapper Aja, NME Music News, Reviews, Videos, Galleries, Tickets and Blogs | NME.COM, ‏2019-10-10 (באנגלית)
6. ↑  Queer Necessities: Adam Lambert, Kim Petras and More on Billboard Pride's October 2019 Playlist, Billboard (באנגלית)

 ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח **"Nail in the Coffin"**.
**אברהם אדולף ברמן** (בפולנית: **Adolf Behrmann**‏; 13 ביולי 1876 – אוגוסט 1943) היה צייר יהודי-פולני פעיל בין מלחמות העולם, ידוע בעיקר בזכות ציוריו את חיי העיירה היהודית וכן נופים ודיוקנאות קבוצתיים. הוא בילה את רוב חייו בלודז' ונרצח במהלך חיסול גטו ביאליסטוק בשואה.

קורות חיים
----------

מקום לידתו של ברמן אינו בטוח. הוא נולד בעיירה טוקום ליד מיטאווה, או בריגה (המקורות משתנים), בנם של רוז'ה ומרקוס ברמן, שהגיעו ללודז' זמן מה לפני סוף המאה. [2] אדולף למד אמנות אצל ג'ייקוב קובנבוגן בבית הספר הפרטי לציור שלו בלודז' לפני 1900. הוא המשיך את לימודיו במינכן בשנים 1900–1904, תחילה באופן פרטי, אחר כך באקדמיה לאמנויות, במינכן בהנהלתו של גבריאל פון האקל.

בוגר האקדמיה לאמנויות יפות במינכן. ההצלחה המסחרית הראשונה של ברמן היה מכירת סדרת ציורים ורישומים לאספן אומנויות בלודז' בשנת 1905 שאיפשר לו לנסוע לפריז. הוא גר שם, למד באקדמיה ועבד בחמש השנים הבאות.  בין השנים 1924 עד 1927, ברמן נסע לארץ ישראל, מצרים ומאוחר יותר למרוקו. נופיו שמקורם באותה תקופה הפכו לחלק הידוע ביותר ביצירתו. לוח הצבעים של ברמן התבהר באותה תקופה עם הצגת גוונים אימפרסיוניסטים. בשנות השלושים של המאה העשרים שב לפולין ונסע לראשונה לקז'ימייז' דולני. שם הוא יצר את אחת מיצירותיו החשובות ביותר, פנים בית הכנסת בקז'ימייז' דולני.

ברמן היה צייר סצנות מחיי היומיום של יהודי פולין והשתקפותם ברבעים היהודיים. ציורו "הכלה היהודית" משנת 1914 שימש לכריכת הספר "הסיפורים שההורים שלנו מצאו מכאיבים מדי לספר", במקור ספר זיכרונות שנכתב ביידיש שכותרתו "השמדת יהדות ביאליסטוק" מאת רפאל ראז'נר והנרי לב. 

התערוכה הגדולה האחרונה שלו התקיימה בשנת 1935 בלודז'. לאחר הפלישה הגרמנית והסובייטית הנאצית לפולין, ברמן ברח לביאליסטוק לאזור הכיבוש הרוסי. הוא נהרג בשנת 1943 על ידי הנאצים בגטו ביאליסטוק בזמן מרד גטו ביאליסטוק.

רבים מציוריו של ברמן נהרסו במלחמת העולם השנייה.

כמה מציוריו ניתן למצוא במוזיאון ההיסטורי של קרקוב ובמוזיאון לודז'.

גלריה
-----

* הכלה היהודיה הכלה היהודיה
* לומדי תלמוד לומדי תלמוד
* קרנוול קרנוול
* שואב המים שואב המים
* יהודי מהרהר יהודי מהרהר
* רחוב ערבי רחוב ערבי
* רחוב באלג'יר רחוב באלג'יר
* דיוקן עם קסדה דיוקן עם קסדה
* ילדה שחומת עורילדה שחומת עור

קישורים חיצוניים
----------------

ויקישיתוף מדיה וקבצים בנושא **אברהם אדולף ברמן** בוויקישיתוף

הערות שוליים
------------

1. ↑  Abraham (Adolf) Behrman (1876-1943), jewishpaintings, ‏2011-03-03 (באנגלית)
2. ↑  Łódzki Żyd z Rygi, www.rp.pl (בפולנית)
3. ↑  "Bezpieczna przystań artysty"(הקישור אינו פעיל)
4. ↑  The Stories Our Parents Found Too Hard To Tell - Rafael Razner and Henry R. Lew, kehilalinks.jewishgen.org

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007572417405171
* GND: 1078639191
* ISNI: 0000 0004 5279 7787
* LNB: 000269617
* NLP: A32523002
* RKD: 120849
* VIAF: 317286935
* WorldCat: viaf-317286935

 |
**עבד אל-מלכ אל-אצמעי** (בערבית: **أبو سعيد عبد الملك ابن قريب الأصمعي**; בתעתיק לעברית: אבו סעיד עבד אלמלכ אבו קֻרַיְבּ אלאצמעי) (בערך 740–828 לספירה) היה פילולוג ואיש מדע ערבי. היה אחד מהפילולוגים המובילים באסכולה הבצרית של הדקדוק הערבי. היה תלמידו של הפילולוג הערבי ומייסד האסכולה הבצרית של הדקדוק הערבי, אבו אל-עמר אבן אל-עלא ושל אל-ח'ליל בן אחמד. בלימודיו אל-אצמעי רכש ידע נרחב בערבית הקלאסית ובשירה הקדם-אסלאמית. בין היתר עסק גם בתחום מדעי החיים והזואולוגיה. הוא נחשב למדען המוסלמי הראשון שחקר בעלי חיים באופן מעמיק.

יצירתו
------

אל-אצמעי כתב יצירות רבות, ביניהם:

**כתאב אל-ח'יל** (ספר הסוסים), **כתאב אל-איביל** (ספר הגמלים), **כתאב אל-פארק** (ספר על בעלי חיים נדירים), **כתאב אל-וחוש** (ספר על חיות בר), **כתאב אל שאת** (ספר הכבשים) ו**כתאב ח'לק אל-אנסאן** (ספר יצירת האדם) שמספק מידע מפורט על האנטומיה האנושית.

קישורים חיצוניים
----------------

* אל-אצמעי, באתר אנציקלופדיה בריטניקה (באנגלית)

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007275620705171
* BnF: cb135631805 (data)
* GND: 119031329
* ISNI: 0000 0001 1898 0172
* LCCN: n83148717
* MusicBrainz: 54a4d4f9-a348-4c55-88f6-bb9103de1256
* NTA: 075139278
* SELIBR: 176111
* SNAC: w6m087r6
* SUDOC: 074121650
* TDVİA: asmai
* VIAF: 90046590
* WorldCat: lccn-n83148717

 |
**בז מאוריציוס** (שם מדעי: *Falco punctatus*) הוא עוף דורס ממשפחת הבזיים המצוי בטבע רק באי מאוריציוס שבאוקיינוס ההודי.

אורכו של הבז 26-30 ס"מ ומשקלו עד 250 גרם. מוטת כנפיים יכולה להגיע לאורך 45 ס"מ ובניגוד לשאר הבזים הכנפיים מעוגלות. הוא בעל גוף לבן מנומר בשחור עם כנפיים ופלג גוף עליון חומים-כתומים והראש חיוור יותר ובעל פס אפור סביב עיניו הגדולות הצהובות. המקור שחור. בז זה יכול להגיע לגיל 13 בשביה.

הבז מעופף ברחבי היערות של האי בחיפושיו אחר טרף כמו שממיות, עופות קטנים, שפיריות, צרצרים ותיקנים. הוא תופס את הטרף עם טפריו הגדולות ומקורו המעוקל.

הבז מצוי בסכנת הכחדה עקב הפגיעה באזורי מחייתו - יערות האי וכן מהבאת מינים פולשים כמו נמיות וחתולים הטורפים אותם ואת ביציהם. רבים מהבזים החיים כיום נמצאים באתרי שימור בהם מגדלים אותם שומרי טבע ועוזרים לאוכלוסייה להתווסת. בז זה עדיין מצוי בסכנת הכחדה כמו עופות אחרים ממאוריציוס.

קישורים חיצוניים
----------------

ויקישיתוף מדיה וקבצים בנושא **בז מאוריציוס** בוויקישיתוף

|  |  |
| --- | --- |
| מזהים טקסונומיים עריכת הנתון בוויקינתונים | 
* IUCN
* ARKive
* ITIS
* NCBI
* GBIF
 |

הערות שוליים
------------

1. ↑  בז מאוריציוס באתר הרשימה האדומה של IUCN
**בז ניו זילנדי** (שם מדעי: *Falco novaeseelandiae*) הוא עוף דורס ממשפחת הבזיים האנדמי לניו זילנד והוא מהדורסים הבודדים החיים בה, כשדומה לו הוא הזרון האוסטרלי (Circus approximans) ולעיתים גם עוד כמה דורסים קטנים כמו בז אוסטרלי (Falco cenchroides).

כמרבית הבזים גם בז זה הוא צייד אווירי הנע במהירות קטלנית כשמוטת כנפיו 66–91 ס"מ ואורכו 36–48 ס"מ והוא נפוץ בעיקר סביב החורשים שבעמקי האי הדרומי. רק לעיתים נדירות הוא נצפה על האי הצפוני. בנוסף מצויות כמה אוכלוסיות באיי אוקלנד ואיי צ'טהאם, אך הבז נתון בקרבה לסיכון עקב כריתת יערות.

הבז למעשה הוא טורף העל של האי והוא מחפש בעיקר עופות אחרים אותם הוא מפיל תוך כדי תעופה. הוא ניזון גם מנבלות והוא מגונן על הטריטוריה שלו מכל מסיג גבול כולל כלבים ואנשים.

קישורים חיצוניים
----------------

ויקישיתוף מדיה וקבצים בנושא **בז ניו זילנדי** בוויקישיתוף

|  |  |
| --- | --- |
| מזהים טקסונומיים עריכת הנתון בוויקינתונים | 
* IUCN
* EOL
* ADW
* ITIS
* NCBI
* GBIF
 |

הערות שוליים
------------

1. ↑  בז ניו זילנדי באתר הרשימה האדומה של IUCN

בז ניו זילנדי

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007558756805171
* NKC: ph519314

 |
**בז גדול** (שם מדעי: *Falco rupicoloides*) הוא עוף דורס מהסוג בז שבמשפחת הבזיים החי בדרומה של אפריקה.

תיאור
-----

הבז הגדול הוא מהמינים הגדולים ביותר בסוגו. הוא מגיע לאורך 29–37 סנטימטרים ולמשקל 165–334 גרם. הצבע שלו אדמוני חיוור והכנפיים מעט כהות יותר. המקור שלו קטן ובצבע אפור, הרגליים צהובות חיוורות, הזנב מעט מפוספס והעיניים כהות.

אזורי מחיה ובתי גידול
---------------------

זהו בז החי בשטחים צחיחים ואיננו בולט במיוחד. הוא חי בערבות עשב, סוואנות ואזורים תת-מדבריי ומעדיף רמות בגובה 800-1,800 מטרים. הוא נפוץ בעיקר במדינות הדרומיות של אפריקה. המספר העולמי כולל 100,000-200,000 פרטים והאוכלוסיות יציבות.

צייד ומזון
----------

הוא יושב על עמוד חשמל או ענף גבוה ומחפש משם טרף קטן. הוא ניזון מחסרי חוליות כמו טרמיטים, חגבים, חיפושיות, עקרבים ועכשובים, דו-חיים, זוחלים שונים כמו לטאות, שממיות, זיקיות ונחשים וכן מיונקים קטנים ועופות. הוא נמשך למקומות שרפה כדי לתפוס חיות שבורחות מהאש. את שאריות הטרף הוא יטמון מתחת לאבנים.

תת-מינים
--------

לבז זה 2 תת-מינים:

* F. r. arthuri - נפוץ מטנזניה עד קניה
* r. fieldi – נפוץ מסומליה עד אתיופיה

קישורים חיצוניים
----------------

ויקישיתוף מדיה וקבצים בנושא **בז גדול** בוויקישיתוף

|  |  |
| --- | --- |
| מזהים טקסונומיים עריכת הנתון בוויקינתונים | 
* IUCN
* ADW
* ARKive
* ITIS
* NCBI
* GBIF
 |

הערות שוליים
------------

1. ↑  בז גדול באתר הרשימה האדומה של IUCN